Place des Terreaux

Place des Terreaux er en sentral plass i sentrum av Lyon i Frankrike, på halvøya Presqu'île mellom elvene Rhône og Saône. Plassen ligger ved foten av åsen Croix-Rousse i Lyons 1. arrondissement og er en del av det området som er oppført på UNESCOs liste over verdens kulturarv. Ved plassen finnes i øst Lyon rådhus og i sør Kunstmuseet i Lyon. Den er utsmykket med skulpturen Char triomphant de la Garonne av Frédéric Auguste Bartholdi. Skulpturen er en kvinne som fører en kvadriga og forestiller elven Garonne og dens fire sideelver. Etter verdensutstillingen i 1889 ble skulpturen for dyr for Bordeaux og isteden kjøpt av borgermesteren i Lyon, Antoine Gailleton. Eksterne lenker (en) Place des Terreaux (Lyon) – kategori av bilder, video eller lyd på Commons